Vatrena misija: Spasimo otok!

|  |  |
| --- | --- |
| Naziv aktivnosti: | Vatrena misija: Spasimo otok! |
| Cilj aktivnosti: | Razvijati kod učenika vještine kreativnog mišljenja, timskog rada, rješavanja problema i donošenja odluka u simuliranoj kriznoj situaciji. |
| Ishodi učenja | Učenik će:  - surađivati u timu kako bi riješio kompleksan problem  - koristiti maštu i kreativnost za osmišljavanje inovativnih rješenja  - razvijati komunikacijske vještine kroz prezentaciju rješenja |
| Načini vrednovanja | - Procesno vrednovanje: promatranje suradnje, kreativnosti, angažmana svakog učenika  - učeničko samovrednovanje  - vrednovanje originalnosti ideja  - Vrednovanje prezentacije (jasnoća, inovativnost, timski rad) |
| Potreban materijal | • Papiri, flomasteri, škare, ljepilo  • Karton, reciklirani materijali za izradu modela  • Digitalni alati (ako su dostupni): tablet za crtanje, aplikacije za dizajn |

**Struktura nastavnog sata**

1. Uvod u izazov (10 minuta)

Učitelj priča priču: „Zamislite da ste tim istraživača koji je sletio na napušteni otok kako bi proučavao prirodu. Odjednom, izbio je požar! Otok je nenaseljen, ali bogat biljnim i životinjskim svijetom. Što ćete učiniti?“  
Postavlja se pitanje: Zašto je važno gasiti požar iako nema ljudi? Što biste mogli iskoristiti iz prirode? Na koje se načine može pristupiti gašenju požara?

Možete li osmisliti vlastiti stroj ili robota za gašenje požara?

2. Istraživanje i planiranje (20 minuta)

Učenici u timovima (3-4 učenika) raspravljaju:  
- Koje su moguće posljedice požara?  
- Koje metode gašenja požara postoje?  
- S koje strane mogu pristupiti otoku kako bi ugasili požar?

Učitelj potiče razmišljanje pitanjima:  
- Što biste mogli iskoristiti iz prirode?  
- Možete li osmisliti vlastiti stroj ili robota za gašenje požara?

3. Izrada rješenja (30 minuta)

Timovi crtaju, pišu i osmišljavaju svoje rješenje (plakat, maketa, nacrt, opis robota).  
Učitelj obilazi timove, postavlja pitanja, potiče razmišljanje.

4. Prezentacija rješenja (20 minuta)

Svaki tim predstavlja svoje rješenje pred razredom.  
Ostali učenici mogu postavljati pitanja i davati prijedloge.

5. Refleksija i vrednovanje (10 minuta)

Učitelj vodi razgovor:  
- Što ste naučili o suradnji?  
- Koji vam je dio bio najzabavniji, a koji najizazovniji?  
- Kako biste drugačije pristupili problemu drugi put?

6. Samovrednovanje:

Učenici procjenjuju svoj angažman I doprinos grupi, uspoređuju svoje ideje I ideje drugih učenika (originalnost ideje) te svoje prezentacijske vještine.